gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl es gl gl gl gl gl gl gl gl gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación destina 2 millóns de euros en axudas a 878 persoas autónomas
emprego 21 de Setembro de 2022
Formoso subliña que a Deputación duplicou este ano o orzamento das axudas pasando de un millón a máis de 2 millóns de euros "para un colectivo clave na economía e na creación de emprego en Galicia"
A contía das axudas do programa PEL-Autónomos, destinadas a sufragar parte das cotas da Seguridade Social, vai dos 1.200 euros aos 2.400 euros por profesional
Os concellos de Sada, Ordes e Teo son onde radica o domicilio fiscal dun maior número de persoas autónomas beneficiarias
Formoso e Rioboo na presentación do PEL 2022
A Deputación da Coruña publica hoxe no Boletín Oficial da Provincia (BOP) a concesión das axudas da liña PEL-Autónom@s do Plan de Emprego Local, que ten por obxecto sufragar parte das cotas da Seguridade Social durante o ano 2022 de persoas autónomas naqueles meses que xa non perciban outras axudas, bonificacións, nin reducións.
O presidente da Deputación, Valentín González Formoso, destacou que ao abeiro deste programa, "un total de 878 traballadores/as autónomos/as recibirán entre 1.200 e 2.400 euros para axudarlles no pago de cotas á Seguridade Social, cun investimento global de 2.032.600 euros, que supón duplicar o millón de euros consignado inicialmente neste programa".
"O colectivo dos autónomos, ao que pertencen máis de 200.000 persoas en Galicia, ten unha importancia clave na economía e na creación de emprego en Galicia. Por iso decidimos crear esta liña de axudas que agora ampliamos para intentar que cheguen a todas as persoas solicitudes, xa que se trata dunha das liñas con maior demanda do PEL", explicou o presidente.
A liña PEL-Autónom@s, dotada inicialmente cun millón de euros foi suplementada de tal xeito que se puidesen conceder axudas a todas as persoas autónomas solicitantes que cumprisen os requisitos establecidos nas bases reguladoras, como ter o seu domicilio fiscal en concellos de menos de 20.000 habitantes e contar con menos de cinco anos de antigüidade na actividade empresarial. Ademais establécese tamén como requisito que a persoa beneficiaria solicite un mínimo de seis mensualidades de cotas sociais correspondentes ao ano 2022.
Esta liña de apoio a autónomos é unha das que integran o PEL, unha aposta transversal do Goberno da Deputación á que se destinaron máis de 100 millóns de euros nos últimos seis anos a través de diferentes axudas para contratar persoal, impulsar o emprendemento, apoiar o desenvolvemento dos pequenos negocios e apoiar aos traballadores/as autónomos.
Grazas a este investimento sen precedentes na área de emprego, nos seis anos transcorridos desde a creación do PEL, a Deputación axudou a crear 4.500 empregos, apoiou a 3.500 empresas e creou unha rede de provincial de espazos de coworking que xa conta con once centros en funcionamento na provincia da Coruña.
Características das persoas beneficiarias
Resulta destacable que o 47,71% das persoas beneficiarias das axudas desenvolven actividades económicas que foron especialmente afectadas pola pandemia COVID-19. Así, obsérvase que 245 autónomos/as beneficiarios/as se dedican á actividade do comercio, restauración e hospedaxe (o que representa case o 28% do total de axudas concedidas).
Pola súa banda, un 18 % das solicitudes concedidas pertencen actividades económicas enmarcadas dentro dos sectores estratéxicos, emerxentes e de alto potencial para Galicia, dos cales 129 persoas se dedican á actividade agrícola, gandeira, forestal e pesca.
Tamén cabe destacar que o 95% das persoas beneficiarias nesta convocatoria de PEL-Autónom@s, non resultaron beneficiarias na convocatoria anterior.
Destaca a cifra de autónomos/as beneficiarios/as con domicilio fiscal en Sada e Ordes
En canto á distribución das axudas por concellos onde se localiza o domicilio fiscal das persoas autónomas beneficiarias, cabe destacar que a meirande parte proveñen de Sada con 38 por importe de 89.600 euros e Ordes con 34 solicitudes por importe de 78.400 euros, seguidas de Teo con 31 solicitudes concedidas que supoñen 69.200 euros.
Atendendo á distribución por comarcas, a de Santiago é a que conta cun maior número de solicitudes concedidas con 277, o que supón 640.600 euros en axudas, seguida da comarca de Bergantiños, cun total de 165 solicitudes concedidas por un importe de 379.200 euros. Entre ambas comarcas concéntranse o 50% das solicitudes concedidas.
A estas comarcas séguenlles a da Coruña con 158 solicitudes concedidas por importe de 365.200 euros e a de Ferrol con 155 e un importe de 358.200 euros. As restantes, pertencen á comarca do Barbanza, con 123 solicitudes concedidas e un montante en axudas de 289.400 euros.
Pode consultar a listaxe completa das solicitudes concedidas no BOP de hoxe mércores, 21 de setembro:
Premio Provincial á Mellor Iniciativa Empresarial
Liña 4 Financiamento Europeo
A Deputación destina 2 millóns de euros en axudas a 878 persoas autónomas
O PEL da Deputación financia a contratación de sete traballadores no Concello…
Ames dá os primeiros pasos para a posta en marcha do novo centro coworking "A…
1.011 Peme e autónomos da provincia da Coruña optan ás axudas do PEL 2020 da…
en toda a web
Pode que atopes interesante algún destes contidos:
Visítanos en   Chámanos ao 981 080 509, escríbenos a  pel@dacoruna.gal , realiza unha consulta (formulario) ou solicita unha cita presencial X
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web